
Ti takker vore læsere fordi d« nu Begynder at "leve med" i Bladet. Som allerede sagt tidli¬ 
gere, kan dette kun Blive "jeres eget Blad", såfremt I selv kommer med forslag og Bidrag, og 
det skal ikke være nogen hemmelighed, at dette nummers første artikel havde haft overskrif¬ 
ten "Sløve padder". Indtil for 14 dage siden, var det som om overhovedet ingen af vore læ¬ 
sere havde noget som helst på hjerte - det kunne vi selvfølgelig godt udlægge på den ipåde, 
at vi havde valgt netop det stof, som interesserede alle vore læsere, men vi var dog inderst 
inde klar over, at det ikke var grunden til at vi ikke havde hørt fra nogen - og det var I 
sikkert også. Men nu har vi altså fået lidt til a+- Begynde med, så er det Blot at håBe, at 
endnu flere af jer fortsætter med forslag til yderligere artikler, således at den påBegyndte 
artikel "Sløve padder" kan ferBlive nede i den mølpose, hvor den foreløbig er Blevet anbragt. 

En af vore læsere spørger, om der ikke findes noget materiale, man kan give folk der virker 
interesserede, noget i Brochureform der fortæller om SUFOI, om de flyvende tallerkener og om 
forskningen etc. Vi har tidligere, for øvrigt med godt resultat, fremstillet en såé&n Brochure 
men den er for lægfcBt udsolgt og den er også forældet. Vi vil tage under overvejelse at frem¬ 
stille en ny, men det koster jo ikke Blot arbejde og tid, men også en hel del penge - og det 
er penge der ikke kommer ind igen, idet en sådan informerende Brochure må uddeles gratis. Vi 
vil dog tage sagen op igen og se hvad vi kan gøre og om der er økonomisk Baggrund for ideen. 

Men her er der igen en lille opgave til jer. Hvad vil I mene at der skal være i en sådan in¬ 
formerende Brochure af stof? Bør der være Billeder? Hvor mange sider Bør den have? Skal den 
indeholde indmeldelsesblanketter til SUFOI ved at indhæfte girokort til UPO-Nyt eller JUNIOR? 
Hvem skal uddele dem, og hvor skal de uddeles? Hvilket format Bør den have, lommeformat, som 
JUNIOR eller større? Bør den kun være tør og realistisk eller skal den også være morsom? 

IHl'EHHATIONAL VIDEN SKAB OG TEKNIK 

■ * 

De af jer, der interesserer sig for videnskabens og teknikkens nyeste resultater, kender vel 
det lille tidsskrift, der hedder "International VidensKaB og teknik", ellers Bør I snarest 
muligt lære det at kende. Det er ikke noget UFO-Blad, men det indeholder et væld af interes¬ 
sante oplysninger om rumfart, astronomi og meget mere. Det kan Bestilles hos forlaget "Idag" 
Adidralgade 28, København K. og koster 8 kr. i kvartalet, udkommer hver måned. 

LEIF 




ET BRUDSTYKKE AF DE VISES STEN ? 
==========.=„=======,=================- 

jeg har i den seneste tid Beskæftiget mig en hel del med tre forskellige ting, den ene er 
George Adamskis "Kosmisk Filosofi", den anden er Båndoptagelserne fra UFO-kongressen i Wies- 
Baden i 1960 og den tredie er anden del af "Den fantastiske virkelighed". Rent umiddelbart 
tøn man ikke se nogen sammenhæng mellem disse tre ting, men en dag slog en tanke ned i mig, 
og det følgende er resultatet af "denne tanke". 

Da jeg sad og aflyttede Båndoptagelserne fra WiesBaden, "faldt" jeg over et foredrag af hr, 

* tødrå Fischer fra StrassBurg. Foredraget var Blevet holdt om Mandagen, efter at vi var rejst 
tilbage til Danmark igen, derfor havde jeg ikke hørt det før. Det handlede om de ting vi kan 
lære af rumfolkenes komme og han siger Blandt andet: "Alle ufologer siger, at vi skal leve 
efter de kosmiske love og leveregler, at vi skal modnes etc., men hvorfor siger ingen af dem, 
HVORDAN?" Senere i sit foredrag fortæller han noget om, hvilke veje, der efter hans mening 
står åbne for os. 

Adamski fortæller os i "Telepati", i "Kosmisk filosofi", i "Ombord i rumskibene" og i sit 
"Science of life" om livet i kosmos, om rummenneskenes levemåde, om deres filosofi o.s.v. 
Adamski kommer også med metoder vi kan Benytte, når vi søger at tilegne os hans stof, men 
André Fischer kommer med en metode, der forekommer mig endnu simplere. 

Endelig fortæller "Den fantastiske virkelighed" os, hvad det måske er for processer der sæt¬ 
tes i gang, når vi Benytter André Fischers metode 

Man lad mig med det samme springe lige ud på det dybe vand. Efter at have læst næsten alt 
hvad Adamski har skrevet efter at have talt med Adamski og været sammen med ham Både privat 
og officielt, tog jeg atter fat på hans "Telepati", en af de Bøger jeg atter og atter vender 
tilbage til. Men selv nu, har jeg ikke lært Bevidst telepati, vi har i vor gruppe gennemdis- 
kuteret snart enhver sætning i Bogen, men jeg'kan ikke anvende telepati i praksis. Selvfølge¬ 
lig ved jeg, at man ikke "lærer" telepati, sådan som man lærer engelsk, men at man 3kal lære 
at fatte telepatiens virkemåde. Men jeg tror, efter at have hørt André Fischers foredrag, hvad 
det er der mangler, jeg har ikke gjort mig til eet med Både Adamski, med det han skriver og 
med telepatiens virkemåde. Jeg ved alt om, hvad Adamski mener om det ene og det andet, jeg 
ved hvilke eksempler han Benytter til at forklare detaillerne med, og jeg forstår dem, men 
jeg har ikke gjort mig selv til eet med dem. Havde jeg fortsat som hidtil, var jeg sikkert 
Blevet en udmærket Adamski specialist, eller specialist i Adamskis eller om man vil - rummen¬ 
neskenes filosofi, — men havde alt dette hjulpet mig selv? Jeg fattede først, efter at have 
hørt André Fischers foredrag, hvad det var jeg havde gjort galt. Men hvad er det da, at han 
siger? 

Først fortæller han os noget meget selvfølgeligt, men noget som de færreste af os skænker en 
eneste tanke, nemlig at der er en meget stor forskel på det tillærte og på det oplevede. Når 
* vi læser en Bog - for at lære indholdet - så er indholdet noget vi overtager fra andre - mere 
eller mindre uforbeholdent - men det er stadig en fremmeds ideer og tanker, det er ikke vore 







egne - endnu. Det vil i lang tid vedblive at være fremmed for os, det ligger stadigvæk kun 
lige i overfladen og såfremt vi ikke begynder at arbejde med stoffet, vil det let glemmes, 
det er kun tillært, således at vi vil huske det, når vi ved et tilfælde kommer ind på emnet, 
men det er ikke blevet en del af os selv. 

Hvis vi derimod kun læser en lille bid af gangen, tager hvert enkelt lille ord, hver eneste 
lille betydning op og søger meningen bag ordene, da sker der pludselig en forandring med os. 

Vi kender godt denne proces, selv om vi ikke har søgt at analysere den før, det er det vi 
kalder intuesion, vi rammer uden at tænke nærmere over det, det rigtige, vi ved blot ikke 
hvordan eller hvorfor. Lad os tage sætningen "Du skal elske din næste". Den kan forstås på 
mange forskellige måder, f.eks. "Du skal elske din næste - og ingen anden", eller "Du skal 
elske den der kommer bag efter dig", eller "Du skal føle kærlighed for alt omkring dig", det 
kan også betyde at du skal gå i seng med din nabos kone o.s.v. Vi kan udlægge denne ene sæt¬ 
ning på utallige måder, men der er kun en eneste betydning der er den rette i hvert enkelt 

tilfælde - men hvilken? Når man har fundet alle de forskellige udlægninger af sætningen, skal 
man nu finde frem til den betydning forfatteren lagde i den. Det finder man som regel ved at 
vurdere hele det pågældende afsnit, hvor sætningen forekommer, så ses den rigtige betydning 
som regel let. Derefter analyserer man på samme måde både det foregående og det efterfølgende. 
Til slut skal alle de fundne meningsværdier, skrevne som uskrevne bygges sammen til et hele, 
hvorved man kommer temmelig tæt på de tanker og følelser, som forfatteren havde dengang han 
skrev det pågældende - det hele går pludselig op i en højere enhed, man»har gjort det skrevne 
til sin egen oplevelse, man har følt og tænkt spm forfatteren - ikke blot det skrevne, men 
tit også det uskrevne - det der har inspireret forfatteren til at skrive det pågældende. Man 

har selv oplevet det og glemmer det ikke let igen, men gang på gang vil man opleve, at man 

automatisk tager det med i sine vurderinger. 

Har Andrå Fischer så i det forangående skudt langt over målet? Skulle vi virkelig være i stand 
til at nå de skitserede resultater - og i så fald hvorledes går det til - hvilke hemmelige 
kanaler fører til disse resultater? Ja, her kommer "Den fantastiske virkelighed" os til hjælp, 
I et af kapitlerne i tredie del fortælles der om kybemetik, om elektronhjerner og om menneske¬ 
hjerner. Forfatterne kommer her med en arbejdshypotese, der kan give os svaret på det forangå¬ 
ende - det kan ikke bevises at det er sådan - men det kunne være således. 

En elektronhjerne arbejder populært sagt på den måde, at den fodres med en lang række oplys¬ 
ninger, disse oplysninger opmagasineres i dens celler - transistorer og rør, når den så stil¬ 
les overfor et problem, arbejder den sig i løbet af brøkdele af et sekund igennem alle de 
tilgængelige oplysninger, vejer fordele og ulemper ved enhver mulig løsning mod hinanden og 
vælger til slut den matematisk bedste løsning ud af måske millioner af muligheder. Når menne¬ 
skehjernen stilles overfor et problem, vurderer den to - tre eller et par flere muligheder, 
der ligger lige for og vælger derefter den man syntes bedst om. Men ofte er det ikke engang 
den bedste af de to - tre muligheder man har valgt, for menneskehjernen er udstyret med en 
"glemmer", der bevirker at en måske ideel løsning overses, eller at der er en lille detaille 
lige henne omkring hjørnet, r bevirker at løsningen ikke var så god alligevel. 


Elektronhjernen bearbejder alle foreliggende muligheder og vælger uden følelse den mest ideale 
og den tager hensyn, ikke alene til de virkninger der kommer i første og anden række efter at 
' beslutningen er ført ud i praksis, men også til alle kommende. Men elektronhjernen råder kun 
over de oplysninger som den er blevet kodet med og ikke andre. Den menneskelige hjerne råder 
over mange, mange flere oplysninger af enhver tænkelig art, alt hvad mennesket har set, hørt, 
læst, lugtet eller smagt på fra det blev født og til i dag, er registreret et eller andet 
sted i vor hjerne og vi har meget svært ved at hale disse oplysninger op til overfladen, når 
vi står og har brug for dem - som oftest kommer de først, når det er for sent. Tænk blot på, 
når man oplever en udsendelse som "Terningerne er kastet","Kvit eller dobbelt" eller lignende, 
hvor ofte kender ri godt svaret, men vi "husker" det ikke før svaret er faldet. At elektron¬ 
hjernen er menneskehjernen overlegen, når det drejer sig om at vurdere mange led frem, kan vi 
8 e, når en elektronhjerne kodes til at spille skak. Den vil da være i stand til at vinde over 
en hvilken som helst skakmester, fordi menneskehjernen kun kan se virkningerne af trækkene 
nogle få omgange frem i spillet, medens elektronhjernen kan "se" virkningerne helt frem til 
det sidste træk. 

Vi ved at menneskehjernen har over 90yo hjernemasse, der tilsyneladende intet bestiller. Hvad 
om denne del af hjernen indeholder netop de dele, der kan gøre menneskehjernen dygtigere 
end en hvilken som helst elektronhjerne? Hvad om den kan optrænes til at fremdrage alle de 
oplysninger vi på et eller andet tidspunkt er kommet i besiddelse af, kan vurdere dem og der¬ 
efter lynhurtigt finde den rette løsning til os - på et hvilket som helst problem? Kan det 
tænkes at alle de gange, hvor vi pludselig har løsningen på et problem uden at vide hvorfra, 
alle de gange, hvor vi vælger den løsning der "først falder os ind" og den derefter viser sig 
r at have været den rette, alle de gange vi på grundlag af en eller anden lille detaille får en 
god ide - gør en opfindelse etc. kan det tænkes, at det er vor egen elektronhjerne, der af en 
eller anden årsag er blevet mobiliseret og derefter har fundet det rette svar til os? Såfremt 
dette kan være rigtigt, kan vi også oplære denne "elektronhjernedel" til at fungere fuldt be¬ 
vidst - vi kan selv sætte den i gang ved hjfclp af et eller andet "kodeord" og vi vil da kunne 
nå resultater vi i dag kun tør drømme om« Da er det ikke blot en splint af de vises sten, da 
er det de vises sten selv vi har fundet. 

lep. 

BREV FRA EN UNG PFOLOG - DER HAR FORSTÅET HVAD DET gAr UD PÅ, 

Hvorfor beskæftiger_vi = os = med = UFO-sagen? 

Mon ikke de fleste af os læser bøger og tidskrifter i flæng, uden at stille os selv dette 
simple, men meget væsentlige spørgsmål? Det er ikke bare gavnligt, men også nødvendigt. Sta¬ 
dig nye problemer kræver vi løsningen på, så vi må finde ud af, hvad der optager os mest og 
så bruge det meste af vor tid på dette. 

Da ingen sagligt begrundet afvisning af DFO'ernes eksistens har set dagens lys, og da endvi¬ 
dere Adamski 1 s besvarelse af de hvem-hvad-hvor spørgsmål, der dukker op, er den rimeligste, 
vil den være vort udgangspunkt. 







Når rumfolkene ikke engang tillægger vore grupper nogen betydning i bestræbelserne for at 
skabe en officiel sindelag3ændring i forholdet til dem og når vi en stjerneklar nat tager hin. 
anden i hænderne og bønfalder dem om at vise sig for os, (metoden anbefales af japanerne 11 ) 
og vi stadig højst strækker os til at se en enkelt sputnik trisse omkring deroppe, hvad skal 
det hele så være godt for? 

Por det første er sand viden i sig selv et gode. Vi kan med andre ord indregistrere kends¬ 
gerningerne i hjernens skuffesystem sammen med historie, geografi etc. Dog får de fleste af 
os mere udbytte end som så. Vi bliver mere ligevægtige, når vi ser en flig af den større 
sammenhæng, der normalt drukner i jordens krigslarm og dit-og-mit skænderierne. Optimismen 
griber os,- eller burde gøre det, når vi ser, at tilstandene kan være anderledes, end de er 
her, og vi bliver mere universelt end egoistisk indstillede. Vi sammenligner samfundsfor¬ 
holdene hernede og derude, ser hvor de halter, og kan så måske arbejde på at forbedre til¬ 
standene. Endelig vises der os enhed, hvor vi før så splittelse. Grænserne mellem religion 
og videnskab flyder ud, og vi får entydigt svar på visse (ikke allel) af de spørgsmål, der 
før forårsagede eet svar fra kirken, og et andet fra skolen. 

Alt dette giver UFO-sagen os, og dog er vor interesse ofte svingende. Trods en dræbende 
lang ventetid, før vi får officielt besøg derude fra, (eller før vi besøger dem), er der 
rigelig grund til vedvarende at være på tæerne for at fange hver stump af den nye virkelig¬ 
hed. 

Jeg tror ikke, at jeg er ene om at tumle med de problemer, der har fået mig til at skrive 
indlægget her. Jeg beder nu alle jer andre om kommentarer eller endnu bedre: mange eller 
få linier om andre emner. Kom i hvert fald frem af busken, fat penneskaftet og gå "i krig". 

Per Nørrung 

Ja, der er for os ingen tvivl om, at per har fat i noget af det rigtige - og hans tanker 
om fremtiden bekræfter det vi ofte siger på vore foredrag, nemlig at der ikke er nogen grund 
til at være ængstelig for ungdommen, der er andet end læderjakker og poppedrenge i vor ung¬ 
dom og den verden de engang skal skabe, bliver sikkert ikke ringere end den vi har efterladt 
til dem - der er tværtimod al udsigt til, at den bliver nogle gange bedre. 

redaktionen. 

Por nu ikke at stå tilbage for Per, har Helge Hørrung, der formentlig er en bror til Per, 
uafhængigt sendt os et brev. Først og fremmest kommer Helge med et lille tip til alle sko¬ 
lebladsredaktører, samt elever der skriver til skoleblade, Hvorfor ikke skrive nogle artik¬ 
ler om flyvende tallerkener? På mange skoler findes der skoleblade og de er næsten altid 
glade for intellektuelt stof« Helge har skrevet en artikel, en rent elementær afhandling om 
TJFO'er, såfremt andre ønsker denne artikel som grundlag, kan man få en afskrift af den hos 
redaktionen, men anmod kun om den såfremt I ikke selv kan skrive en, og det tror jeg at I 
kan, den bliver altid bedst - for det er i så fald jert eget værk - og kan ofte indeholde 
lokale observationer eller egne oplevelser. 


TEKNIK _OG_ = VIDENSKAB_ 

UNIVERSET AFSNIT 2 

Sidste artikel beskæftigede sig kort med mikrokosmos} Atomet og dets bestanddele. Vi vil 
nu gå den anden vej, og bevæge os ud i makrokosmos. 

Hed det blotte øje kan vi se ca. 5ooo stjerner. Som små lysende prikker er de spredt over 
himmelhvælvingen. Ved første øjekast ser de ens ud, men betragter vi dem nøjere kan vi godt 
se, at de ikke er helt ens. Nogle stjerner lyser kraftigere op end andre, eller nogle stjer¬ 
ner synes større end de øvrige. Disse indtryk er relativ, for vi kan ikke umiddelbart afgø¬ 
re om der er tale om størrelsen eller lysstyrken, der kan nemlig være tale om begge dele. 

Et andet karakteristisk træk er, at stjernerne tilsyneladende står stille og danner de så¬ 
kaldte stjernebilleder. Stjernerne står ikke stille, men bevæger sig gennem verdensrummet 
med stor hastighed, men da de er så ufattelig langt borte kan vi ikke i et menneskets leve¬ 
tid nå at opfatte de forandringer, der sker i de indbyrdes afstande mellem stjernerne. 

Sidste gang talte vi om uendelig små størrelser, denne gang skal vi se på store talstørrel¬ 
ser. Vi kan ved afstandsmålinger i universet ikke klare os med længdeenheden kilometer. In¬ 
denfor vort eget solsystem kan det lige gå, men allerede til det nærmeste solsystem tvinger 
afstanden os til en ny og lettere forståelig enhed. Denne enhed der er baseret på lysets 
hastighed 3 i lo cm/sek, defineres som den afstand lyset tilbagelægger på et år. Et lys¬ 
år » ca. 95oo milliarder km. 

Et lysår er i sig selv et ufattelig stor tal, og kan nok bringe forvirring i vore tanker. 

Det er da og3å fantastisk, at vi alligevel er i stand til at måle disse afstande. 

Afstandsmåling i universet kan ske efter flere forskellige metoder. Indenfor vort eget sol¬ 
system kan vi benytte triangulering. Man vælger en " Basislinie " hvis længde man kender. 

Fra denne linies to endepunkter sigter man nu samtidig ud til det fjerneste punkt og aflæser 
de vinkler sigtelinierne danner med basislinien. Man kender nu tre størrelser i en trekant 
og er dermed i stand til at bestemme afstanden. Det er klart, at når afstanden er stor og 
basislinien forholdsvis lille, skal målingerne være meget nøjagtige for at få et pålideligt 
resultat. 

Triangulering kan som sagt kun benyttes til afstandsbestemmelse af de nærmeste himmellegemer, 
Først med fototekniken fik man et middel til bestemmelse af store afstande. Man fotograferer 
den stjerne, man ønsker at bestemme afstanden til, sammen med de normale stjerner. Et halvt 
år senere tager man igen et billede. De to plader sammenlignes nu for at se, om der er sket 
en forskydning af stjernen. Derefter udmåles pladsforskydningen og man kan heraf beregne 




isse! 





" parallaksen ", idet det man beregner er den vinkel hvorunder en jordbaneradius ses fra 
stjernen. 

Disse målinger er uhyre svære og megen omhu er nødvendig. På denne måde er 5-6ooo stjerner 
blevet afstandsbestemt. I dag råder astronomerne over en række forskellige hjælpemidler og 
metoder til afstandsbestemmelser til endog meget fjerntliggende stjerner og stjernesystemer. 
Om alle metoder må dog bemærkes, at de alle er forbundet med større eller mindre fejlmulig¬ 
heder, men de giver os dog et ganske godt billede af universets mange himmellegemer og deres 
placering. 

Vi begyndte med at betragte himmelrummet med det blotte øje. Nu vil vi tage kikkerten i brug, 
og efterhånden som vi tager større og større kikkerter til hjælp åbenbares universets mang¬ 
foldighed for os i al sin storslåethed. Vi kan nu tælle millioner af stjerner, vi kan se and¬ 
re stjernesystemer med millioner af stjerner. Disse stjernesystemer kaldes galakser. 

Galakserne er alle bygget efter spiralsystemet, med et mindre antal varianter i spiralfor¬ 
mens udseende. Vort eget solsystem er også placeret i en sådan galakse ( mælkevejen ) og det 
endda helt ude i udkanten af galaksen. Astronomerne er observationsmæssigt begunstiget, når 
de vil studere galakser for disse er således placeret i himmelrummet, at man kan foretage 
iagttagelser fra alle mulige vinkler og dermed få en forestilling om hele opbygningen. Det 
er selvfølgelig ikke den samme galakse, man kan se fra forskellige vinkler, men mange gal¬ 
akser, men da alt tyder på, at de alle er opbygget på samme måde, kan vi alligevel drage brug¬ 
bare konklusioner. 

Et nøjere studium af de mange stjerner vi kan se viser, at der findes stjerner som er tusin¬ 
der af gange større end solen og andre som er meget mindre. Stjernerne er nok et studium 
værd, og næste gang vil vi se lidt på stjernerne og hvad vi i dag mener at vide om dem. 

Prank Pedersen. 

_Himmelen i november. 

Som morgenstjerne kan Venus ses lyse meget kraftigt, ja så kraftigt, at den også skulle kun¬ 
ne ses i dagtimerne. Hvis man er interesseret i at iagttage Venus eller andre lyskraftige 
himmellegemer i dagslys, kan man forbedre iagttagelsen betydeligt ved at sætte et langt, 
smalt paprør over kikkerten. Derved udelader man en masse lys, især fra siderne, hvorved ob¬ 
jektet træder tydeligere frem. 

Hvad stjernebillederne angår, så er Ørnen nu ved at gå under horisonten. Pegasus kulminerer 
i syd, medens Stenbukken og Vandmanden er vandret til sydvest. Den sydlige Pisk forsvinder 
snart under horisonten i sydvest. Resten af Pisken ses i sydøst. Derover ser man Vædderen 
med Hårnål som den lysstærke stjerne, og over den - højt i sydøst - Andromedea. I øst stiger 
Orion, d.v.s. den første af Orions stjerner snart op over horisonten. Over Orion ses Tyren 
med Plejaderne, og endnu højere, d.v.s. mellem Tyren og Andromeda, ses Perseus. Lavt i nord¬ 


øst ses Tvillingerne. Cassiopeia er i zenith, 


_Himmelen_i_december. 

Også i december er Venus morgenstjerne, men da den står senere og senere op, kan den ikke 
iagttages tydeligt ret længe ad gangen, - i slutningen af måneden kun ca. lj time. Hvis man 
er i besiddelse af en lysstærk kikkert, kan man forøvrigt se Venus passere Neptun den lo. de¬ 
cember i kun lo" afstand. 

Mars bliver i december mere lysstærk. Den står op lidt tidligere for hver dag. Mod nytår 
står Mars op mellem 22 ' >0 - 23 °°» 

Jupiter fortsætter med at være den klareste aftenstjerne, men går så tidligt ned om morgenen, 
at man skal være morgenmand for at få et glimt af den. 

Saturn kan endnu ses på aftenhimmelen takket være solens tidlige nedgang. Saturn går selv 
ned omkring 21 00 . 

Uranus står op sent om aftenen og kan ses i de tidlige morgentimer i stjernebilledet Løven. 

Ørnen er nu forsvundet under horisonten. Orion står i sydøst, og under Orion er Sirius så 
småt ved at dukke op over horisonten. Cassiopeia behersker sammen med Pers®”« zenith. 

_Rumfarts-nyt. 

Da TIROS 7 i sommer havde kredset i et år, havde den opnået en pæn rekords Alle satellittens 
komponenter fungerede lige så godt som den dag, da den blev sendt i kredsløb. TIROS 7 havde 
sendt 7o.ooo billeder til jordstationerne, og 9o$ af disse billeder var brugelige. Satellit¬ 
ten opdagede 16 tyfoner samt forsynede US Veather Bureau med data, der resulterede i udsen¬ 
delse af 4oo stormvarsler. 

Målinger fra den canadiske Alouette satellit, modtaget på satellitsporingsstationen i Singa¬ 
pore, viser et helt nyt elektronbælte over Ækvator. En strøm af elektroner rejser sig i en 
bue med centrum på den geomagnetiske ækvator. Toppen af buen er i 13oo km højde, medens den 
anden ende er blevet fuldt helt ned til 480 km højde. Imidlertid er der ikke megen tvivl 
om, at den kommer næsten helt ned til jordens overflade omkring 35°o km på hver side af ækva¬ 
tor, og at den ledes på geomagnetiske kraftlinier. Elektronbuens højde er ikke konstant, men 
buen trækker sig sammen og udvider sig i takt med strålingen fra solen. På dage med særligt 
.store magnetiske forsyrrelser, ændrer den sig betydeligt. Det vides endnu ikke, hvad der har 
buen eller buerne, ( idet der kunne være flere ), men Dr. King fra satellitsporingsstationen 
mener, at det skyldes elektronernes vandrette og lodrette bevægelse gensidigt påvikket af det 
geomagnetiske felt. 








Den første IMP ( Interplanetary Monitoring Platform ), også kaldet Explorer 18, som den 
27 . november 1963 blev sendt ud i en meget lang, elliptisk bane, hvorved en jordomkreds¬ 
ning tager 4 døgn og bringer satellitten helt ud over jordens magnetosfære, har fundet et 
" chok-lag " på grænsen af jordens magnetfelt og det interplanetariske felt, der beherskes 
af solen. Dette område ligger mellem 60.000 og loo.ooo km fra jorden på solsiden. TMP har 
endnu ikke kortlagt forholdet på den side af jorden, der vender væk fra solen, og dette for¬ 
ventes også at blive meget vanskeligt. 

" Chok-laget " fremkommer ved påvirkning fra jordens magnetfelt på den plasma, " Solvinden " 
som kommer fra solen. " Solvinden " bliver opbremset meget kraftigt, hvorved plasma-tempe¬ 
raturen stiger nogle millioner grader. Ydermere er der også i dette område et bemærkelses¬ 
værdigt fald i strømmen af kosmiske stråler, hvilket man endnu ikke har nogen forklaring på. 
Der findes en teori om, at det muligvis er i dette område at de elektroner, som danner det 
ydre van Allen-bælte, bliver dannet. 

_Ion-motoren_virker._ 

Por et stykke tid siden opsendte NASA fra raketbaseb på Wallops Island en raket kaldet SERT 1 
( Space Electric Rocket Test ). Grunden til opsendelsen var, at NASA ønskede bekræftelse på, 
at elektrostatiske ( ion ) motorer kan arbejde i rummet. Der var koblet to motorer på ra¬ 
ketten, og den ene beviste, at ion-motoren kan fungere i det ydre rum. Motoren, d.v.s. mo¬ 
torerne var hæftet til siden af SERT 1, og det man ville undersøge, var om SERT 1 ville ænd¬ 
re rotationshastighed, når motorerne enkeltvis blev startet. Den ene motor kom ikke i gang 
på grund af en elektrisk fejl, men den anden motor virkede godt nok. 

Motor 1 brugte cæsium som fremdrivningsmiddel og frembragte et tryk på o.ool Ibs. Ionernes 
udgangshastighed var 282.ooo km/t. Motoren vejede 13 Ibs og havde en diameter på lo centi¬ 
meter. 

Motor 2 brugte kviksølv og kunne frembringe et tryk på 0.006 Ibs med en ion-udgangshastig¬ 
hed på 171.000 km/t. Dens vægt var 11 Ibs, og den havde en diameter på 19 cm. 

_Asger_Lundbak_ 

Så lykkedes det endelig. Efter megen diskussion blev man enige om, at bevillige en ringe 
sum penge til aflønning af en assistent på " satellitsporingsstationen " i Rude Skov. 
Rumforskningens betydning er åbenbart ikke gået op for de danske, bevilligende myndighe¬ 
der. Man må da håbe, at denne indstilling ændrer sig væsentligt fremoverj det kunne Asger 
Lundbak og hans medhjælpere godt fortjene, idet det er mit indtryk, at man i Rude Skov har 
gjort et godt stykke arbejde under yderst primitive forhold. Rent bortset fra dette arbej¬ 
des praktiske og videnskabelige betydning, har det haft stor propagandamæssig betydning. 

Tank blot på, hvor mange gange radio og fjernsyn derfra har fået informationer om rum¬ 
fart. — Og så gør det forøvrigt ikke så meget, at magister Lundbak udtaler, at han ikke 
tror på flyvende tallerkener. Det er derimod værre, at han hævder, at meteorologer og 


r 


astronomer aldrig har set flyvende tallerkener. Men magisteren abonnerer jo heller ikke 
på UFO-NYT ..... 

_Fluor_som fremdrivningsmiddel. 


« 


fluor kan åbenbart bruges til andet end at bevare tænderne, iflg. en rapport fra NASA. Ved 
a t tilsætte 3o $ flydende fluor til den flydende ilt i en Atlas kan man opnå en nyttevægts¬ 
forøgelse på a) 88 io ved kredsløb i 175 km højde, b) 65 $ for rumfartøjer der skal flyve in- 
terpla^etarisk samt c) 35 % forøgelse af vægten for Surveyor-rumfartøjet, der skal-til må- 
neP ved hjælp af en Centaur-raket, der bl.a, har et Atlas-trin. Man kalder for nemheds skyld 


den nye blanding af flydende ilt/Plydende fluor for FLOX. 


ERLING JENSEN 


MiN™|NS = OBSERVATION 


UFO FORMATION OVER BOGENSE ? 

Originalrapport fra herr P. M. Frederiksen 
Fredericia 


I øsende regn kørte undertegnede, min kone pg herr og fru overass. Poul Deleuran til Bogense 
for at se til vore drenge, som lå i camping der. Da vi kom til campingpladsen (ved sygehuset) 
var drengene ved at spise middagsmad. Jes havde sovet hele eftermiddagen. Vi fire voksne kør¬ 
te en lille tur, bl.a. til havnen, hvor vi holdt lidt og så ud over havet mod nord. Der var 
stærk fralandsvind. Det så ud til, at vejret ville klare op, men der drev tordenskyer i mod¬ 
sat retning af regnskyerne. Da vi kom tilbage til drengene, drak vi kaffe i teltet. Derefter 
gik vore koner i gang med at vaske op for drengene. Jeg havde en meget stærk følelse af, at 
der var mulighed for en UFO-observation, så jeg fik herr Deleuran med op til stien udenfor 
campingpladsen. Vore børn gik med. 

Vi var knap;t nok nået helt ud på stien, før både jeg og derefter herr Deleuran fik øje på to 
objekter, som kom glidende ganske langsomt fra Casiopeija mod Carlsvognen, altså i retningen 
Øst-vest. Et tredie objekt kom i en noget stærkere fart fra nordøst og sluttede sig til de to 
første objekter, som fortsatte ganske langsomt mod vest. Vi sendte Kirsten ned efter pigerne, 
men da de kom få øjeblikke efter, var der allerede gået skyer for, så hverken objekterne, Casi- 

» 

opeija eller Carlsvognen kunne ses. Jeg husker, at jeg sagdes I kommer for sent, piger. Min ko¬ 
ne fik det samme at se få øjeblikke efter, det var to store objekter i ganske lav højde over 
kysten overfor. Run sagdes Hvad gør vi? Så se dog der. 

Vi stod nu i 61 minutter og var vidne til en meget sjælden og særdeles interessant UPO-obser- 
vation. 

De to objekter gled ganske langsomt mod Vejle. De var klart lysende, hvidgult lys, men det er 
meget svært at sige størrelsen af dem. Jeg vil anslå dem til at være toøre store i udstrakt 
arm. Alle er enige om, at de var som ca. 4 af en fuldmåne, måske en anelse mindre. Det var end¬ 
nu regntung luft med stærk diset vejr. 








fra. Vejle kom to andre objekter. De fire objekter mødtes på et sted over kysten imellem 
Juelsminde og Vejle, hvor objekterne opholdt sig ca. 2/3 af tiden. Herfra foretog de ud¬ 
flugter ind over Vejle Fjord, følgende kystlinien, kom helt ned over Hvidbjerg og Srelde, 
måake helt til Fredericia, men vendte tilbage til det samme punkt over kysten igen. Under 
manøvrerne på disse ture over Jylland og ud over Kattegat skiftede de farver fra hvidgult, 
gennem ildrødt og irgrønt og tilbage til hvidgult og orange. På det omtalte sted over kyst 
stod de i længere tid, gled en smule ind langs kysten mod Vejle, skiftede indbyrdes positi 
og stak af to ad gangen.Et af objekterne fulgte sammen med et andet kysten mod Vejle, men 
fløj derpå ind over land - jeg mener, det omtrent var ved Rosenvold - objektet fløj ganske 
lavt og gik langt mod nord måske snarere mod nordvestj vi talte om, at det måske stak helt 
op i nærheden af Ry. Det blev mindre og mindre og var tilsidst, da det var længst væk nær¬ 
mest på størrelse med en lille stjerne. Det kunne, da det var længst væk kun ses i min kil 
kert ( 7 x 5o ), men så kom det tilbage igen samme vej, som det var fløjet væk i. Derpå f] 
det tilbage til de andre objekter. Så vidt jeg husker, fløj det andet objekt den omtalte 
ind i Vejle Fjord og sydpå til Hvidbjerg og Treide. 


To af objekterne gik derpå i retning mod Kattegat, stadig langs kysten, de gled hen over 
byen Juelsminde, og det ene af dem gik ud over havet. Her kom et skib, som førte en topli 
terne, en do. længere ned fortil og tre til fire lys fra koøjne eller vinduer på et dæksi 
samt en rød lanterne i samme højde som vinduerne. 

( fortsættes ) 












